**ΑΝΑΚΟΙΝΩΣΗ**

**ΕΝΑΡΞΗ ΝΕΟΥ ΚΥΚΛΟΥ**

**του εκπαιδευτικού προγράμματος**

**«Επαγγελματική Ανάπτυξη των Εκπαιδευτικών και Αξιολόγηση»**

Το Κέντρο Επιμόρφωσης και Δια Βίου Μάθησης του Εθνικού και Καποδιστριακού Πανεπιστημίου Αθηνών ανακοινώνει την έναρξη νέου κύκλου παρακολούθησης του εκπαιδευτικού προγράμματος **«Επαγγελματική Ανάπτυξη των Εκπαιδευτικών και Αξιολόγηση»**. Το πρόγραμμα είναι σχεδιασμένο βάσει των πρακτικών αναγκών των εκπαιδευτικών και αξιοποιεί την εμπειρία της διδακτικής πράξης, με στόχο την καλλιέργεια αξιολογικής κουλτούρας και επαγγελματισμού.

Αξιοποιώντας παραδείγματα από τη σχολική πράξη, απευθύνεται σε εκπαιδευτικούς πρωτοβάθμιας και δευτεροβάθμιας εκπαίδευσης, σε αναπληρωτές/-ώτριες εκπαιδευτικούς και αποφοίτους παιδαγωγικών τμημάτων, καθώς και σε Συμβούλους Εκπαίδευσης και άλλα στελέχη της εκπαίδευσης, αφού είναι το μοναδικό εκπαιδευτικό πρόγραμμα που ενδυναμώνει την αξιολογική ικανότητα και ενισχύει τον επαγγελματισμό, όπως αποδεικνύεται από τη γνώμη των εκπαιδευομένων (βλ. ιστοσελίδα του προγράμματος **https://www.epaneka.cce.uoa.gr/**).

**Έναρξη προγράμματος: 1 Νοεμβρίου 2023, Διάρκεια: 7 μήνες – 460 ώρες**

Το πρόγραμμα υλοποιείται **εξ αποστάσεως** και **μοριοδοτείται** με ένα μόριο για την κρίση στελεχών της εκπαίδευσης και δύο μόρια για τις διαδικασίες διορισμού μέσω ΑΣΕΠ.

Το Πρόγραμμα ΕΠ.ΑΝ.ΕΚ.Α. έχει την αφιλοκερδή επιστημονική στήριξη και συμβουλή του **Ομότιμου Καθηγητή του Ε.Κ.Π.Α. κ. Μιχάλη Κασσωτάκη,** του Ιδρυτή και Επίτιμου Προέδρου της Ελληνικής Εταιρείας Εκπαιδευτικής Αξιολόγησης. **Επιστημονικός Υπεύθυνος** είναι ο κ. Φωτεινός Δημήτριος, Αναπληρωτής Καθηγητής & Πρόεδρος του ΠαιΤΔΕ του Ε.Κ.Π.Α.. **Ακαδημαϊκή Υπεύθυνη** είναι η Δρ Φερεσίδη Καλλιόπη, Διδάσκουσα Π.Μ.Σ. του Ε.Κ.Π.Α..

Σημειώνεται ότι κάθε εκπαιδευόμενος/η θα παραλάβει ως **δώρο** από την Ακαδημαϊκή Υπεύθυνη Δρα Φερεσίδη Καλλιόπη **το βιβλίο**: *Οι Εκπαιδευτικοί Αναστοχάζονται και Αξιολογούν. Αποκυήματα του Προγράμματος Επαγγελματική Ανάπτυξη των Εκπαιδευτικών και Αξιολόγηση* (2023 Εκδόσεις Γρηγόρη).

**Πληροφορίες και εγγραφές (μέσω της πλατφόρμας «Κυβέλη»):** [**https://www.epaneka.cce.uoa.gr/**](https://www.epaneka.cce.uoa.gr/)